تورکیه ییغماسی میللت‌لر لیگی چرچیوه‌سینده کئچیرجگی نؤوبتی اویون‌لار اؤنجه‌سی یولداش‌لیق گؤروشونده قوه‌سینی سیناییب.
"آی-اولدوزلولار" آلمانیا میللی‌سی‌نین قوناغی اولوب. کلن شهرینده باش توتان قارشیلاشما بول گل لو آلینیب. آلمانیا اوچ دفعه اؤنه کئچسه ده، اوزان توفان (50-جی دقیقه)، افه جان کاراجا (67) و کنعان کارامان (90+4) هر اوچ حالدا حسابی برابرلشدیریب. نتیجه‌ده اویون 3:3 حسابی ایله یئکونلاشیب. بونونلا تورکیه میللی تیمی 2005-جی ایلدن بری ایلک دفعه گوجلو رقیبینه مغلوب اولماییب و 15 ایللیک حسرته سون قویوب. بو مودت عرضینده تیم لر 3 دفعه اوز-اوزه گلمیش، هامی‌سیندا آلمان‌لار غلبه قازانمیشدی. ماراق‌لی‌دیر کی، همین قارشیلاشما‌لاردا اولدوغو کیمی، آلمانیا یئنه 3 گل ووروب. قئید ائدک کی، ب لیگی‌نین 3-جو قروپوندا یئر آلان تورکیه ییغماسی اوکتبرین 11-ده روسیانین قوناغی اولا‌جاق، اوچ گون سونرا ایسه صربیستانی قبول ائده‌جک. میللی تیم ایلک ایکی توردا آکتیوینه 1 امتیاز یازدیریب.
